Lav et referat af nedenstående tekst:

Tekst:
Cheftræner Lars Søndergaard forventer en jævnbyrdig og intens kamp mod FC Roskilde, der dog ikke præsterer lige så godt i 1. division, som i pokalturneringen. Senest måtte Roskilde indkassere en 6-2-lussing ude mod Silkeborg, men klarede dog 0-0 hjemme mod Lyngby i runden før. - Vi har stor respekt for FC Roskilde, som har bevist sig med stærke præstationer og resultater i DBU Pokalen, ligesom man her i foråret ud over det uafgjorte resultat mod Lyngby blandt andet også har slået Vendsyssel, siger Lars Søndergaard til aabsport.dk. Efter en halvsløj indledning på forårssæsonen i Superligaen, fik AaB fredag endelig hul på sejrsbylden med hjemmesejren på 1-0 over FC Nordsjælland. - Vi er glade for, at vi qua sejren i fredags mod FC Nordsjælland kan møde op med selvtillid. Vi er bevidste om, at vi givetvis skal spille med stor tålmodighed i morgen aften, og vores altoverskyggende mål er naturligvis at kvalificere os til semifinalerne, siger Lars Søndergaard. AaB vil med en sejr i Roskilde Idrætspark avancere til DBU Pokalens semifinaler for 21. gang, hvilket i givet fald vil være rekord. Lukas Spalvis har karantæne, mens Jakob Ahlmann fortsat er ude med lyskeproblemer.

Referat:
Tirsdag skal AaB op mod favoritdræberne fra FC Roskilde i pokalturneringen. Roskilde har tidligere ekspederet både Hobro og Midtjylland ud af turneringen.